ויליגר דליקטס

ויליגר דליקטס הוא שם המתוג של חברת "ויליגר תעשיות בע"מ", חברה השייכת לקבוצת נטו, אחת מחמש קבוצות המזון הגדולות בישראל. ויליגר מתמחה בייצור וייבוא שימורים (טונה, סלמון קפוא וסלמון מעושן, פטריות) ומוצרים יבשים אחרים (פסטה, אורז ועוד). בתחום שימורי הטונה מחזיקה ויליגר שני מותגים - טונה ויליגר הנושאת את שמה, ופוסידון הנושא את מותג קבוצת נטו, אך שניהם מיוצרים באותו המפעל. ויליגר מחזיקה במפעל באזור התעשייה של קריית מלאכי לייצור שימורי הטונה והסלמון, כמו גם אריזת המוצרים האחרים. המפעל ייצר בעבר גם מותג פרטי עבור רשת שופרסל. החברה הוקמה בסוף שנות ה-50 של המאה ה-20 על ידי אלכסנדר ויליגר, ניצול שואה שעלה מצ'כוסלובקיה, שפתח עסק ליבוא שימורים. עם השנים גדל העסק והוא ייבא מוצרי מזון נוספים דוגמת שימורי פטריות, לפתני פירות, פירות יבשים ופריכיות אורז. בהמשך הוקם מפעל לשימורי טונה בישראל, והושק המותג "ויליגר". בשנות ה-80 נכנסו שני ילדיו לעסק, צבי ויוסף ויליגר, לאחר שחזרו מלימודי מינהל עסקים באוניברסיטאות בארצות הברית. בשנת 1989, לאחר פרישתו של אלכסנדר ויליגר מניהול החברה, היא נמכרה למיליונר הדרום אפריקאי נתן קירש, והאחים ויליגר נותרו כמנכ"לים שכירים בחברה. ב-1991 לאחר שהרווחיות בעסקי המזון ירדה, רכש איש העסקים דודי עזרא, בעל השליטה בחברת נטו מ.ע. אחזקות 50% ממניות החברה וזמן קצר אחר כך עזבו האחים את החברה והקימו את וילי פוד השקעות שמתחרה בחברה שהייתה בעבר בבעלותם. פעילות "ויליגר" שולבה בתוך חברת "פוסידון תעשיות בע"מ", חברת ציבורית שמניותיה נסחרו בבורסה לניירות ערך בתל אביב, בה רכש עזרא את השליטה בשנת 1992. בשנת 2002 שונה שמה של "פוסידון תעשיות בע"מ" ל-"ויליגר תעשיות בע"מ", כחלק ממהלך של כינוס מותגים שביצעה הקבוצה, כאשר "ויליגר דליקטס" הפך למותג העיקרי של כל מוצרי השימורים של הקבוצה. ב-2011 נמחקה "ויליגר תעשיות בע"מ" מהמסחר בבורסה, בעקבות הצעת רכש והפכה לחברה פרטית בבעלות מלאה של חברת "נטו מלינדה סחר בע"מ" מקבוצת נטו. בשנת 2005, הוגשה לבית המשפט בקשה לתובענה ייצוגית נגד ויליגר בהיקף של כ-187 מיליון שקל. לטענת התובעים, נגרם להם נזק מרכישת שימורי פטריות עליהם הוטבע סימן "כשר" בעוד שהמוצר לא היה כשר. בית המשפט דחה את הבקשה וקבע שביטול אישור כשרות למוצר מזון לא מצדיק תובענה ייצוגית. בשנת 2007, הוגשה תובענה ייצוגית בהיקף של 13.2 מיליון שקל נגד ויליגר תעשיות בטענה להפחתת משקל אריזות נתחי טונה, מבלי להודיע על כך לצרכנים. התובענה נדחתה לאחר שהחברה הוכיחה שהמידע לצרכנים היה ברור ומקיף. אתר האינטרנט הרשמי של ויליגר דליקטס ויליגר עושה לך ארוחה שלמה, כותרת ראשית, 6 באוגוסט 1986 - פרסומת דיאנה בחור ניר, "יוקר המחיה לא רלבנטי כשנלחמים על הקיום, אבל אחרי המלחמה נתעורר אליו בעוצמה", באתר כלכליסט, 9 בנובמבר 2023 טל לוי, ויליגר מקבוצת נטו: ההכנסות עלו ב-5% והרווח הנקי קפץ פי 3.5 ל-671 אלף שקל, באתר הארץ, 24 באוגוסט 2005 אילנית חיות, ‏שופרסל מורידה מהמדפים שימורי טונה של מותג "שופרסל", באתר גלובס, 1 בפברואר 2010 אפרת פרץ, ‏איך הגיעו האחים ויליגר להון של 450 מיליון שקל?, באתר גלובס, 6 במרץ 2014 שי שלו, ‏הזיכרון של האחים ויליגר, באתר גלובס, 26 בדצמבר 2010 ויליגר תעשיות בע"מ - דו"ח תקופתי לשנת 2005 גולן פרידנפלד, ‏נטו יוצאת לפפואה ניו-גיני: תקים מפעל לעיבוד דגי טונה בהשקעה של 10 מיליון דולר, באתר גלובס, 12 בפברואר 2004 ויליגר תעשיות בע"מ - דו"ח עסקה - 2011 בנובמבר 15, באתר מאיה (הודעות לבורסה) בקשה לאישור תביעה ייצוגית נגד ויליגר בהיקף הנאמד בכ-187 מיליון שקל, באתר TheMarker‏, 11 ביולי 2005 אורלי פלג-מזרחי, ‏בקשה לייצוגית בפרשת הכשרות המזויפת, באתר גלובס, 3 ביולי 2005 נמחקה בקשה לייצוגית נגד ויליגר בעניין אריזות טונה, באתר גלובס, 6 במאי 2007